Health Days

Παγκόσμια Ημέρα κατά των Ναρκωτικών και της Παράνομης Διακίνησής τους
2026-06-26
Κάθε χρόνο στις 26 Ιουνίου γιορτάζουμε την «Παγκόσμια Ημέρα κατά των Ναρκωτικών και της Παράνομης Διακίνησής τους» με πρωτοβουλία του ΟΗΕ . Στόχος της ημέρας είναι η ευαισθητοποίηση του κοινού σχετικά με την χρήση και την παράνομη διακίνηση των ναρκωτικών.
Ναρκωτικά θεωρούνται όλες εκείνες οι δραστικές ουσίες που μουδιάζουν ή νεκρώνουν, προκαλώντας απώλεια αισθήσεων ή παράλυση και οποιοδήποτε παράνομο φάρμακο ή παράνομα αποκτημένο φάρμακο.
Οι βασικότερες ναρκωτικές ουσίες είναι οι εξής :

Μαριχουάνα
Χασίς
Κοκαίνη
Όπιο
Ηρωίνη
Μορφίνη
LSD

Χορηγούνται :

στοματικά
επιδερμικά (τσιρότα)
σε ενέσιμη μορφή
ως υπόθετα
σε μορφή καπνού
ρινικά σε μορφή σκόνης
ενέσιμα (υποδόρια ή ενδοφλέβια

Τα ναρκωτικά προκαλούν :

μια γενική αίσθηση ευφορίας
μείωση της έντασης , του άγχους και της επιθετικότητας

Οι βασικότερες παρενέργειες είναι όμως :

ζάλη
κνησμός
αϋπνία
αδυναμία συγκέντρωσης
απάθεια
μειωμένη φυσική δραστηριότητα
συστολή ή διαστολή της κόρης αναλόγως της χορηγούμενης ουσίας
διαστολή των υποδόριων αιμοφόρων αγγείων, με αποτέλεσμα κοκκίνισμα του προσώπου και του λαιμού
δυσκοιλιότητα
ναυτία
εμετός
καταστολή της αναπνευστικής λειτουργίας.

Σύμφωνα με τον ΟΗΕ, τους τελευταίους 12 μήνες 210 εκατομμύρια άνθρωποι, ηλικίας 15 – 64 ετών ή το 5% του παγκόσμιου πληθυσμού, έκανε χρήση παράνομων ναρκωτικών ουσιών, τουλάχιστον μία φορά. Οι θάνατοι από τα ναρκωτικά ξεπέρασαν τις 200.000. Το παράνομο εμπόριο ναρκωτικών στο ίδιο διάστημα ξεπέρασε τα 320 δισεκατομμύρια δολάρια .

Όσο αναφορά την διακίνηση ναρκωτικών στην Ελλάδα :

η αύξηση των κατασχέσεων κάνναβης κατά το διάστημα 2011-2012 υποδηλώνει ότι η χώρα μπορεί να εξελίσσεται σε διαμετακομιστικό κέντρο της ουσίας.
Τα λιμάνια της βορειοδυτικής Ελλάδας όπως και η Αδριατική χρησιμοποιούνται για τη μεταφορά μεγάλων φορτίων φυτών της κάνναβης από την Αλβανία στη Δυτική Ευρώπη.
Η βαλκανική οδός που διασχίζει Ελλάδα, Τουρκία, Βουλγαρία και άλλες χώρες με προορισμό τη Δυτική Ευρώπη παραμένει το βασικό δρομολόγιο για τη μεταφορά της αφγανικής ηρωίνης.
Το 2012, Ελλάδα και Ρουμανία αντιπροσώπευαν το 37% του συνολικού αριθμού νέων διαγνώσεων του ιού HIV μεταξύ των χρηστών ενδοφλέβιων ναρκωτικών στην Ε.Ε.

Τη δεύτερη θέση μεταξύ των χωρών-μελών της Ευρωπαϊκής Ένωσης σε ρυθμό αύξησης θανάτων εξαιτίας της χρήσης ναρκωτικών ουσιών κατέχει η Ελλάδα και την πρώτη η Ιρλανδία.
Η χώρα μας βρίσκεται επίσης στη δεύτερη θέση μετά την Πορτογαλία στη χρήση ηρωίνης από τοξικομανείς και στην πρώτη σε ότι αφορά τη μόλυνση αυτών από τον ιό της ηπατίτιδας Β .
Εξίσου υψηλά είναι τα ποσοστά εξάπλωσης της ηπατίτιδας C μεταξύ των τοξικομανών (μολονότι κατέχει τη 10η θέση, εν τούτοις το ποσοστό μόλυνσης υπερβαίνει το 60%!).
Θετική ωστόσο είναι η διαπίστωση ότι τα ποσοστά εξάπλωσης του AIDS στους έλληνες τοξικομανείς παραμένουν χαμηλά (0,6%-3,2%). Επίσης, από το 1995 έως το πρώτο τρίμηνο του 2011 έχασαν τη ζωή τους από ναρκωτικά 6.467 άνθρωποι στην Ελλάδα .

Σήμα κινδύνου ωστόσο εκπέμπουν οι ειδικοί για την ολοένα αυξανόμενη χρήση και από τους νέους στην Ελλάδα λόγω κρίσης, νέων συνθετικών φθηνών ναρκωτικών ακολουθώντας την τάση της Ευρώπης όπου αυτές οι ψυχοδραστικές ουσίες κάνουν θραύση.

Για την αποτοξίνωση και θεραπεία από τα ναρκωτικά χρησιμοποιούνται διάφορες μέθοδοι όπως :

Σταδιακή αποτοξίνωση από τα οπιοειδή με ιατρική παρακολούθηση
Υπερταχεία αποτοξίνωση από τα οπιοειδή
Αποτοξίνωση με ιμπογκαΐνη
Αποτοξίνωση με Subutex (Βουπρενορφίνη)
Αποτοξίνωση με νευροηλεκτρική θεραπεία (N.E.T.)

Για περισσότερες πληροφορίες επισκεφθείτε τον επίσημο Οργανισμό κατά των Ναρκωτικών.
